cyanic-selkie/wikianc huggingface dataset:
Jernbane
Teknologi
Forskjellige jernbanesystemer kan ha ulik linjeprofil, altså hvor høye og brede tog som kan kjøres uten å treffe møtende tog, tunnelvegger, broer og perronger. Norge og Sverige har bred og høy linjeprofil, og mange norske og svenske tog kan ikke kjøre til Danmark eller kontinentet. Storbritannia har en smal og lav linjeprofil som fører til problemer med å overføre containertransport fra vei til bane.
I tillegg til sporene er signalsystemer og kontaktledninger eller andre anlegg for energiforsyning (kull, diesel, vann) i dag viktige deler av infrastrukturen på en jernbane. I Norge, Sverige, Tyskland, Østerrike og Sveits kjører de elektriske togene på en spenning på 15 kV vekselspenning med en periode på 16 ⅔ Hz enfase. Høyhastighetstog i Frankrike, Spania, Belgia og Nederland kjører med 25 kV vekselspenning 50 Hz. Mange internasjonale tog er utstyrt med omformere og kan kjøre på forskjellige spenninger.
På den klassiske jernbanen var sporet lagt på tresviller i grusballast. Lokomotivene var damplokomotiver. Vognene hadde ramme og understell av jern/stål, og var ellers bygget av tre. I begynnelsen var det dårlig med bremser; bare lokomotivet og et par bemannede vogner kunne bremse. Fra begynnelsen av 1900-tallet fikk persontogene gjennomgående bremser som ble styrt fra lokomotivet, og fra 1930-årene ble dette vanlig også i godstogene.
Elektriske lokomotiver ble introdusert på Drammenbanen i 1921, og fra 1930 ble det – med unntak for «Dovregubben» og tyske lokomotiver under krigen – for det meste bygget elektriske lokomotiver. Dette skjedde selvfølgelig samtidig med at stadig flere banestrekninger ble elektrifisert; først på Østlandet, så Sørlandsbanen i 1944, Bergensbanen i 1964 og Dovrebanen i 1970.
Motorvogner ble også mer og mer vanlig, særlig fra 1950-årene. Idag kjøres de fleste persontog med motorvognsett. De banestrekninger som fortsatt ikke er elektrifisert, betjenes av dieseldrevne lokomotiver og motorvogner. Det dreier seg stort sett om Rørosbanen, Raumabanen og Nordlandsbanen.
Mens hastigheten for hurtigtogene lå på 80–90 km/t helt til etter krigen, kommer de fleste togene i dag opp i 130–160 km/t på noenlunde rette strekninger. Nesten alt persontogmateriell i Norge er godkjent for 160 km/t eller mer. I Europa forøvrig er hastigheten ofte betydelig høyere. Det norske banenettet er fortsatt belemret med alt for mange kurver. Det ble også i Norge gjort forsøk med krengende vognsett som gikk fortere i kurvene, men negative reaksjoner fra publikum satte en delvis stopper for den utviklingen.
På en god jernbane kan et kraftig lokomotiv uten problemer trekke et godstog på over tusen tonn, og på en høyhastighetsbane kan et togsett lett komme opp i 200 km/t og mer. Hastighetsrekorden på jernbanespor ble satt 3. april 2007 av et modifisert V150 TGV-togsett i Frankrike. Hastigheten som ble oppnådd var 574,8 km/t.
Et elektrisk tog med 400 passasjerer mellom Bergen og Oslo på Bergensbanen bruker rundt 0,1 kWh/passasjerkilometer. Mens en batteridrevet bil som Tesla X bruker rundt 0,2 kWh/passasjerkilometer og tog i slakt terreng og god trase bruker rundt 0,03 kWh/passasjerkilometer.
Jernbanedrift
I godstrafikken gikk utviklingen hos NSB, senere NSB Gods, idag Cargo Net AS fra små godsvogner som ble lastet og losset ved håndkraft, sekketraller, jekketraller eller små gaffeltrucker, til faste togstammer som bare frakter ferdiglastede containere, eller eventuelle massegods (olje, tremasse, tømmer, flydrivstoff, malm osv.). Etter at det ble åpnet for konkurranse innen godstransporten har godstogselskaper som har etablert seg i Norge gjeninnført transporter med åpne og lukkede godsvogner - nå vogner av stor og moderne type - som lastes og losses med gaffeltrucker. I godstogene er fortsatt lokomotivene enerådende som trekkraft.
Trafikken ble før avviklet ved hjelp av et omfattende personale. Selv de minste stasjonene hadde mange ansatte som var opptatt med togstyring, signalgivning, skifting av vogner, billettsalg, reisegods m.m. Idag er nesten alle stasjoner ubetjente. Billettene selges fra automater eller Internett. Togtrafikken styres fra (per 2017) 7 fjernstyringssentraler som har kontroll med alle signaler, sporveksler og togbevegelser over nesten hele landet.
Andre skinnegående transportsystemer
En del skinnegående transportsystemer, oftest lokalt i byene, ligner på den «ekte» jernbanen – men er som regel skilt fra denne, både fysisk og ved at f.eks. strømsystemene er annerledes. Skillelinjene mellom systemene er ofte flytende, og flere former for kombivogner (f.eks. kombitrikker av Tram-Train-typen) finnes og kan gå både i gatene og på «ekte» jernbanespor. Med disse forbehold kan systemene inndeles f.eks. slik:
Referanser
4. Bjerke, Haugen, Holom og Tovås (2013). Banedata 2013. Data om infrastrukturen til jernbanene i Norge. Norsk jernbanemuseum og Norsk Jernbaneklubb
Michael Clayton
Michael Clayton er en amerikansk drama-thriller fra 2007 skrevet og regissert av Tony Gilroy, og produsert av George Clooney (også hovedrolle). Filmen handler om de verste fire dagene i karrièren til en advokat i New York.
Handling
Michael Clayton har ansvaret for advokatfirmaet Kenner, Bach & Ledeens uetiske saker, men nå har en bitter skilsmisse og en enorm gjeld gjort at han er blitt til et utbrent skall av sitt tidligere dynamiske selv. Selv om han ønsker å forlate den stressende hverdagen i forretningsspionasje, gjør den vanskelige økonomiske situasjonen at han må fortsette i jobben.
Stob Choire Claurigh
Stob Choire Claurigh (skotsk gælisk: Stob Choire Clamhraidh) er et skotsk fjell som befinner seg 16 km øst for Fort William i Lochaber-distriktet i regionen Highland.
Fjellet er en del av fjellkjeden Grey Corries, som består av en 8 km lang rygg som ikke når under 800 moh. og har tolv topper, hvorav fire oppnår status som munro. Stob Choire Claurigh er det høyeste av disse, og er med sine 1 177 moh. den femtende høyeste munro og den ellevte høyeste marilyn i Storbritannia.
Den høyeste delen av fjellet er sammensatt av lys grå kvartsitt og steinur, noe man lett kan se fra landsbyene Spean Bridge og Roybridge, og veien A86 mellom disse.
Råsen
Råsen er en innsjø i Nord-Odal kommune i Innlandet og tilhører Glommavassdraget.
Jakt og fiske
Her er det gode muligheter for å fange stor gjedde. Andre fiskeslag i vannet er abbor, brasme, lake, laue, mort, ørekyt og ørret. I tillegg er det kreps i Råsen.
Beverjakt og andejakt er populært på Råsen.
Badeplasser og båtliv
Råsen har flere badeplasser rundt sjøen. Den mest kjente og brukte er Smestadlandet, som ligger helt inntil riksvei 181. Smestadlandet er veldig langgrunt og barnevennlig.
Det finnes lite fritidsbåter på Råsen, men en del har mindre joller for jakt og fiske.
Transport i San Marino
Det finnes ingen jernbane i San Marino, men det er en 1,5 km taubane mellom San Marino by og Borgo Maggiore. Det finnes 220 km med veier i landet, ingen havner eller flyplasser.
Daltjenn
Daltjenn (også skrevet Daltjern) er et tjern på Mangenskogen nær Ovlien i Aurskog-Høland kommune i Viken. Daltjenn har utløp mot øst til Daltjennbekken.
Ei beverhytte er godt synlig fra fylkesvei 236.
Sigurd Eiriksson
Sigurd Eiriksson (født på 900-tallet, død på 1000-tallet) var sønn av Eirik Bjodaskalle fra Obrestad, bror til Astrid Eiriksdatter og onkel til Olav Tryggvason. Sigurd var i tjeneste hos Kong Vladimir I av Gardarrike i Kiev.
168 Sibylla
168 Sibylla er en asteroide i det ytre av hovedbeltet. Den ble oppdaga den 28. september 1876 av James Craig Watson fra Detroit Observatory i Ann Arbor. Den er oppkalt etter sibyllene, kvinnelige profeter i gresk mytologi.
Weatherford International
Weatherford (nyse: WFT) er et multinasjonalt oljeserviceselskap med hovedkontor i Genève, Sveits. Selskapet er et av verdens største selskaper innen bore- og brønntjenester.
Weatherford har over 55 000 ansatte fordelt på mer enn 730 kontorer i over 100 land. I Norge har Weatherford hovedkontor i Stavanger samt kontorer i Bergen, Florø, Kristiansand og Harstad.
Hyllingen
Hyllingen er en innsjø i Røros kommune i Trøndelag. Den østre delen av innsjøen, som er skilt fra resten med et smalt sund, kalles Øvre Hyllingen.
Finasterid
Finasterid er et legemiddel som bl.a. brukes for å behandle androgen alopeci (hårtap) hos menn og forstørret prostata. Finasterid er en type II 5-alfa-reduktase (5aR)hemmer som reduserer omdannelsen av testosteron (T) til det langt kraftigere mannlige kjønnshormonet dihydrotestosteron (DHT) og har vært benyttet i behandling av godartet prostataforstørrelse. Ifølge studier kan finasterid redusere det totale serum DHT-nivået i kroppen med opp til ~65-70%. Studier viser at finasterid kan resultere i en ~15% økning av testosteron ved hemming av enzymet 5a-reduktase. Dette kan igjen føre til litt økte østradiol-nivåer gjennom aromatisering på grunn av høyere fritt testosteron. Finasterid har derfor liten hormonell påvirkning.
Effekt
Det er observert økning i antall hår på 66% av brukerne over en periode på 2 år ved bruk av finastrerid, mot 7% for placebo. Finasterid som legemiddel selges under navnet Propecia. Legemidlet er registrert i USA, Canada, Sverige, New Zealand og Mexico. Statens legemiddelverk har ikke godkjent registreringssøknad i Norge, men preparatet er tilgjengelig på registreringsfritak.
Bieffekt
Bivirknigene ved bruk er få og vil normalt forsvinne dersom man slutter med medikamentet. Hos 1-2% av brukerne er følgende bivirkninger observert:
Doping
Preparatet står ikke på WADAs liste over stoffer som er forbudt å bruke.
Norgesmesterskapet i fotball for menn 1935
Norgesmesterskapet i fotball for menn 1935 ble vunnet av Fredrikstad etter seier over Sarpsborg med 4-0 den 20. oktober. Målscorere for Fredrikstad var Arne Ileby i det 15. minutt, Arne Børresen  i det 55. minutt, og Knut Brynildsen i det 85. og 86 minutt. Dette var andre gang Fredrikstad vant et norgesmesterskap. 15 200 tilskuere overvar kampen på Sarpsborg  stadion. Dommer var Thoralv Christiansen.
Abu Ma’shar al-Balkhi
Ja'far ibn Muḥammad Abū Ma'shar al-Balkhī (arabisk: أبو معشر جعفر بن محمد بن عمر البلخي; født 10. august 787 i den persiske provinsen Balkh (nå i Afghanistan), død 9. mars 886 i al-Wasit i Irak), også kjent som al-Falaki, Albumasar eller Ibn Balkhī (også Albusar og Albuxar) var en persisk matematiker, astronom, astrolog og islamsk filosof. Han var i og for seg ingen stor innovatør, men skrev manualer som fikk betydning. Mange av hans verker ble oversatt til latin og var godt kjent blant mange europeiske astrologer, astronomer og matematikere i den europeiske middelalderen. Han skrev også om Perserrikets antikke historie.
Abu Ma'shar var persisk nasjonalist.
Bakgrunn
Abu Maʿshar kom fra Balkh i Khurasan, som var et av arnestedene til støtte for den abbasidiske revolusjon tidlig på 700-tallet. Befolkningen der, likesom det lenge var tilfellet i yttergrenseområdene i det arabisk-erobrede Persia, var forblitt tro mot den sassanidiske og hellenistike arv. Han begav seg sannsynligvis til Bagdad i al-Maʾmūn-kalifatets (r. 813–833) tidlige år. Ifølge An-Nadims verk Al-Fihrist (fra det 10. århundre) bodde han på Bagdads vestside, nær Bab Khurasan, nordøstre port til den opprinnelige by på vestre bredd av Tigris.
Han studerte til å begynne med Mohammeds lære, men gikk etter en tid, mens han var i 30-årene, over til astronomien og astrologien. Han stilte horoskopene for både Mohammed og Kristus.
Astrologi og naturfilosofi
Richard Lemay har hevdet at skriftene til Albumasar var svært sannsynlig de viktigste opprinnelige kildene til Aristoteles’ teorier om naturen for europeiske forskere, og disse kildene strekker seg tilbake til tiden rundt midten av det 12. århundre.
Det var ikke før senere i det 12. århundre at de opprinnelige aristoteliske bøkene om naturen begynte å bli tilgjengelige på latin. Aristoteles’ logiske verker hadde vært kjent tidligere, og Aristoteles var allment anerkjent som «logikkens mester». Men i løpet av det 12. århundre forvandlet han seg til «mester for dem som vet», og spesielt en mester i naturfilosofi. Det er særlig interessant at arbeidet til Albumasar (eller Balkhi) i spørsmålet er en avhandling om astrologi. Dens latinske tittel er Introductorium in Astronomiam, en oversettelse av det arabiske Kitab al-mudkhal al-kabir ila 'ilm ahkam an-nujjum, og avhandlingen ble skrevet i Bagdad i år 848 e.Kr. Den ble oversatt til latin først av Johannes av Sevilla i år 1133, og igjen, mindre bokstavelig og forkortet, av Hermann av Kärnten i 1140 e.Kr. Amir Khusrav nevner at Abu Mashar kom til Benaras (Varanasi) og studerte astronomi der i ti år.
Det er blitt hevdet og argumentert for at det var via Hieronymus Cardanus’ henvisning til steder i Abuma'shars skrifter hvor denne utbrer seg om tilsvarende gjenstander, at Tycho Brahe ble drevet til antagelsen av «nye stjerner» og kometer bak månen i strid med utbredte aristoteliske oppfatninger – selv om Brahe ikke var innforstått med Abu Ma'shars særskilte begrunnelse slik den er overlevert om fargevekslingen.
Hei fara! Norske folkeviser
'Hei fara! Norske folkeviser' er et musikkalbum med Lillebjørn Nilsen fra 1976.
Francis Obikwelu
Francis Obikwelu (født 22. november 1978 i Nigeria) er en portugisisk friidrettsutøver.
Sprinteren Obikwelu kom i 1994 fra Nigeria for å delta i junior-VM i Portugal, og ble værende i Lisboa. Under VM i friidrett 1997 i Athen vant han sølv med Nigeria på stafetten. To år senere vant han sølv på 200 meter i Sevilla og bronse med det nigerianske stafettlaget.
Under OL 2004 i Athen tok han sølv på 100 meter på tiden 9,86, som var ny europarekord.
Han vant gull på både 100 og 200 meter under EM 2006 i Göteborg, den første dobbeltseieren i sprint siden 1978, da italieneren Pietro Mennea vant begge sprintdistansene.
San Marinos forsvar
San Marino har en av verdens minste militære forsvar. De forskjellige delene av forsvaret tar seg av seremonielle oppdrag, grenseovervåkning, vaktoppdrag ved regjeringsbygg og hjelper politiet i kriminalsaker. Forsvaret har også et Gendarmeri. Forsvaret er basert på profesjonelle soldater og reservestyrker (Corpi Militari Volontari). Forsvar mot utenlandske makter er Italias ansvar.
Guardia di Rocca
Guardia di Rocca er hovedavdelingen i San Marinos forsvar. De har ansvar for grensekontroll, og å stå vakt ved Palazzo Pubblico i San Marino by. Det er i denne rollen avdelingen er best kjent blant turister, blant annet gjennom vaktskifteseremonier.
Guardia di Rocca bærer rød/grønne uniformer med svart kepi. Under seremonielle oppdrag benytter avdelingen Karabiner 98k.
Avdelingen har også et kompani av reserven (Compagnia di Artiglieria) som utfører salutter ved Palazzo Pubblico.
Gendarmeri
Gendarmeriet (Corpo della Gendarmeria della Repubblica di San Marino) ble etablert i 1842 og er en militær politimyndighet under utenriksministeren. Enheten består av profesjonelle soldater og har ansvaret for å holde lov og orden.
Steffi Nerius
Steffi Nerius (født 1. juli 1972 i Bergen auf Rügen, Mecklenburg-Vorpommern) er en tysk friidrettsutøver som har vært i verdenseliten i spydkast siden 2000. Hennes største prestasjon er gullmedaljen under VM 2009 (67,30 m).
Det store, internasjonale gjennombruddet kom under OL 2000 i Sydney, da hun kom på fjerdeplass med 64,84 m.
Nasvatn
Nasvatn er en innsjø nordvest i Åmli kommune i Agder. Den er en del av Tovdalsvassdraget og har utløp mot vest til Kvennåna, som munner ut i Dalsåna. Fallet i Kvennåna utnyttes i Nasvatn kraftverk.
Nasvatnet ble i 1977 ansett å være fisketomt.
Fylkesvei 6528
Fylkesvei 6528 (Fv6528) går mellom Sundet og Orvos i Røros kommune. Veien er 7,7 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 541 (Sør-Trøndelag).
Steinfjellbakken
Steinfjellbakken er en skihoppanlegg i Steinkjer kommune i Trøndelag. Anlegget ligger på nordsiden av Steinfjellet i Sprova, og består av fem hoppbakker med størrelse K90 (HS100), K50, K35, K25 og K18. K90-bakken brukes blant annet til norgescuprenn, og var arena for NM normalbakke i 1979, 1987, 2001 og 2011. Steinfjellbakken er eid av Sprova IL.
Bakkerekorden i K90-bakken er 105,5 meter, satt av Sigmund Hagehaugen i norgescupen 29. januar 2010. Anders Bardal falt på 111,5 meter under lag-NM 27. mars 2011.
Office of National Assessments
Office of National Assessments (ONA) var en australsk føderal etterretningsorganisasjon etablert i 1977 direkte underlagt statsministeren. ONA hadde ansvar for å evaluere og analysere internasjonal politisk, strategisk og økonomisk utvikling for statsministeren og ledende ministre i regjeringens sikkerhetskomité.
ONA var ikke en hemmelig organisasjon, men hadde en tilbaketrukket stilling i australsk politikk. Et kjent unntak skjedde imidlertid i 2001 da statsminister John Howard offentlig støttet seg på en analyse fra ONA om asylsøkere ombord på skipet MS «Tampa», i en hendelse som ble kjent som «Tampa»-saken. ONA-analysen ble senere lekket i sin helhet, og viste seg å være basert på intet annet enn pressemeldinger fra diverse regjeringsministre.
Boomerang (album)
Boomerang er debutalbumet til det amerikanske pop/rock-bandet Hanson. Albumet ble utgitt i 1995 og var en uavhengig utgivelse, sponset av Hanson-brødrenes far.
Sporliste
Alle sangene unntatt nr. 2 og 7 er skrevet av Isaac Hanson, Taylor Hanson og Zachary Hanson. Spor 2 er opprinnelig spilt inn av The Coasters, og spor 7 er opprinnelig spilt inn av The Jackson 5.
Sommer på jorda
«Sommer på jorda» som også er kjent under navnet («Langesund-sangen») er en sang som ble utgitt av på Postgirobygget på samlealbumet Best av alt (Capitol 7243 590100 2) fra 2003.
Teksten er skrevet av Jan Vincents Johannessen, og ble tonesatt av Arne Hurlen. De to møtes under et opphold på Wrightegaarden.
Oljeservice
Oljeservice omfatter alle former for tjenester som oljeselskaper er avhengig av for å drive sin virksomhet. Slike tjenester er bl.a boring, logging, konsulenttjenester, produksjonsrådgivning, og boreslamstjenester.
Halliburton er et av verdens største aktører i oljeserviceindustrien ved siden av Schlumberger, Weatherford International, Tesco Corporation og Baker Hughes.
List of oilfield service companies fa:فهرست شرکت‌های خدمات نفتی
Skreppen
Skreppen (opprinnelig Skreppvinni) er en gård fra 1700-tallet ved Åmot i Modum kommune i Viken.
Ordet skreppe skal ha betydd elvedele, og ordet vinni skal ha betydd englandskap. Etterhvert ble navnet Skreppvinni forkortet til Skreppvin, og deretter til Skreppen. Familienavnet Skreppvin stammer fra gården.
Ruhkkojávri
Ruhkkojávri er en innsjø i kommunene Alta og Porsanger i Finnmark.
Fylkesvei 5332
Fylkesvei 5332 går mellom Strømgaten og Strømmen i Bergen kommune.
Frem til 2019 hadde veien betegnelsen fylkesvei 256 (Hordaland).
Gnaeus Julius Verus
Det første embetet man vet han hadde var som legat til Legio XXX Ulpia Victrix i Germania Inferior. Han var konsul omkring år 151 og ble deretter guvernær i Germania Inferior.
Omkring år 155 ble han guvernør i Britannia. Han fikk med seg styrker fra Germania, antagelig for å slå ned et opprør eller for å forsterke enheter som hadde lidd tap under et tidligere opprør. Man ved at brigantene gjorde opprør på denne tiden, noe som resulterte i at romerne gav opp den antoninske mur og trakk seg tilbake til Hadrians mur.
Bertha Hansen
Bertha Hansen (1870–1963) var en norsk frelsesoffiser.
Aage Eriksen
Aage Ingvar Eriksen (født 5. mai 1917 i Notodden, død 17. juni 1998 i Notodden, Telemark) var en norsk bryter. Han deltok under Sommer-OL 1948 der han vant sølv. Han konkurrerte i klassen lettvekt. Aage Eriksen ble norsk mester 11 ganger i perioden fra 1937 til 1955, og to ganger mester i fribryting. Han vant kongepokalen i 1938. Han var far til NRKs sportskommentator Ove Eriksen.
Bertha Hansen
Hansen var den første norske som meldte seg til tjeneste som offiser i Frelsesarmeen etter at organisasjonen kom til Norge 22. januar 1888. Hun møtte Frelsesarmeen på Grønland rett etter at de var startet opp på Grønland den nevnte datoen. Av nysgjerrighet gikk hun på møte og da stabsoffiser Jeanna Corneliussen etterlyste noen som «ville ofre seg for Gud», følte unge Bertha at dette var hennes plass.
Cathrine Rolness
Cathrine Rolness (født 22. september 1986 i Harstad ) er en norsk tidligere fotballspiller. Rolness spilte i Medkila Idrettslag 2003–07 i hjembyen, laget vant NM i fotball for kvinner 2003 og rykket opp til Toppserien 2004 men rakk direkte ned. Lagvenninnene Anneli Giske, Stine Frantzen og Reidun Nilsen forsvant mens Rolness ble og tilbrakte de neste tre sesongene i 1. divisjon fotball for kvinner. Så ble det Idrettsforeningen Fløya i Tromsø 2008–09 med Giske og Frantzen. I 2009 gjorde hun innhopp som keeper etter at Fløya var svært svekket i en kamp mot Trondheims-Ørn.
Hun spilte så får Røa IL 2010–11 og vant NM i fotball for kvinner 2010. Mot slutten ble det Medkila IL i 2011 og sist for Vålerenga Fotball Damer i 2012.
Bertha Hansen
Kadett
Etter ett halvt år i Kongsberg, dro Hansen videre til Drøbak. I mellomtiden hadde hun gått på krigsskolen to måneder og ble kaptein med en gang.
Cathrine Rolness
I 2016 ble det klart at hun har en bachelor i idrettsvitenskap fra Norges Idrettshøgskole og starter en treningsklubb for CrossFit i hjembyen basert på Glassmans prinsipper.
Bertha Hansen
Fengsel
Etter fem måneder i Drøbak ble hun sendt til Kragerø for å åpne korps der, sammen med seg hadde hun løytnant Augusta Skoog. 2. september 1889 åpnet Kragerø Korps. Vekkelsen startet og mange ble frelst. De lokale myndigheter så ikke på dette med blide øyne og da det hadde vært noen tilfeller av sykdomsutbrudd benyttet man dette som påskudd for å gi møteforbud for «den nye sekta». Men da det viste seg at ingen andre hadde noe slikt møteforbud, begynte offiserene å ha møter igjen. Dette resulterte i at Hansen fikk fem dager på bann og brød i fyllearresten, dømt for gateuro. I «velkomstmøte» etter at hun slapp ut fra fengselet ble 20 mennesker frelst.
Cathrine Rolness
Meritter
Med Medkila:
Bertha Hansen
42 år i aktiv tjeneste
I løpet av sin 42 årige tid i aktiv tjeneste, var Hansen i alle år i menighetsarbeid, bortsett fra syv år i administrative stillinger ved Frelsesarmeens hovedkvarter. Hun hadde stillinger som korpsoffiser, divisjonssjef eller som assisterende feltsjef, noe hun var til hun ble pensjonist i 1930. I 1920-24 var hun leder for alt Frelsesarmeens ​barne- og ungdomsarbeid.
Gallia
Gallia (Latin: Gallia, gresk: Galatia) var på sitt meste et område i Vest-Europa, som i dag er Frankrike, Belgia, i tillegg til de vestlige deler av Sveits, Po-sletten i Nord-Italia, og delene av Nederland og Tyskland på vestsiden av Rhinen. Gallerne snakket gallisk (en tidlig variant av keltisk). Ifølge Julius Cæsar var gallisk ikke det samme som aquitansk og belgisk. I henhold til hva som kan leses fra arkeologiske undersøkelser tilhørte gallerne jernaldersivilisasjonen La Tène-kulturen som strakte seg over hele Gallia, foruten også øst til Raetia, Noricum, Pannonia og sørvestlige Germania.
Bertha Hansen
Venn med Thorvald Tu
Hansen var også en god venn av forfatteren Thorvald Tu, som i sin ungdom hadde vært soldat i Frelsesarmeen Bryne korps. Tu skrev på oppdrag fra Bertha Hansen en mengde sanger til Frelsesarmeen. Ingen av disse sangene er spesielt kjent idag, men de brukes av og til. En av dem heter «Glem ikke gleden», og ble skrevet etter at Bertha Hansen på sin 80-årsdag hadde holdt en tale om nettopp gleden.
Gammel
Hansen levde til hun var 93 år, og opplevde blant annet Frelsesarmeens 75-årsjubileum i Norge i januar 1963.
Sune Jacobsen
Herluf Sune Jacobsen (født 6. januar 1952 i Skopun) er en færøysk politiker (Sb.) og lærer.
Han var innvalgt på Lagtinget fra Vágar fra 1988 til 1990, deretter varamann i flere perioder og fast møtende for Ivan Johannesen fra 1994 til 1998. I sin siste periode var Jacobsen formann i Lagtingets skattekomité.
Han har vært medlem av kommunestyret i Sørvágur fra 1976 til 1984 på nytt fra 2005. Han var borgermester i Sørvágur fra 2009 til 2016. Han var styremedlem i Føroya Kommunufelag fra 1977 til 1979.
Han gikk Føroya Læraraskúli og arbeidet som lærer i Sørvágur.
Cathrine Rolness
Meritter
Med Røa:
Daglig leder
Daglig leder er i norsk rett betegnelsen på den personen som har ansvaret for den daglige ledelsen av et selskap. Dette kan være et aksjeselskap, et enkeltpersonforetak, en forening eller en rekke andre organisasjonsformer. Daglig leder er i sitt arbeid underlagt styret og generalforsamlingen/selskapsmøtet, og er bundet av de pålegg disse gir. I enkeltmannsforetak fungerer daglig leder også som styre.
I tillegg til å være arbeidstaker er daglig leder også et selskapsorgan, det vil si at han har rettigheter og plikter som følger av selskapslovgivningen. Den sentrale delen av daglig leders stilling er å utøve den daglige ledelse. Dette er i utgangspunktet alle mulige saker som er av relevant interesse for selskapets forretninger. En grense går imidlertid vanligvis ved saker som er av «uvanlig art eller stor betydning», typisk vesentlige investeringer, kjøp og salg av fast eiendom og så videre I slike tilfeller er det i utgangspunktet styret som har myndigheten. Ofte er det imidlertid praktisk at daglig leder kan gis myndighet også i slike saker, for å spare styret for arbeid. Dette kan løses ved at daglig leder gis firmategningsrett eller tildeles prokura.
I tillegg til utøvelse av den daglige ledelsen er det også andre regler som har betydning for daglig leders forhold. Den mest utførlige reguleringen finner man for (allmenn)aksjeselskaper. Daglig leder har blant annet rett til å være til stede under generalforsamlingen og gi sin mening om de sakene som er til behandling. På den annen side har han plikt til å avgi rapport til styret om selskapets virksomhet, stilling og resultatutvikling, og ansvar for at selskapets regnskap er lovmessig og at selskapets formuesforvaltning er ordnet på en betryggende måte.
Gallia
I 281 f.Kr. slo en stor gruppe gallere, angivelig 10 000 krigere samt kvinner og barn, seg ned i Thrakia, mens en annen gruppe, ledet av høvdingen Brennus beseiret romerske soldater i et slag en gang rundt 390 f.Kr. i kjølvannet av den galliske invasjonen av Balkan i tiden 281-279 f.Kr. da galliske bosettere flyttet seg så langt unna som til Lilleasia. De slo seg til slutt ned i det østlige Frygia og i Kappadokia, i en region som fikk navnet Galatia etter dem.
Daglig leder
Daglig leder tituleres ofte administrerende direktør, forkortet ''adm.dir. Overdirektør og førstedirektør (ikke i moderne bruk) og generaldirektør'' (sjeldnere brukt i dag) er tilsvarende betegnelser. I medlemsorganisasjoner har daglig leder ofte tittelen generalsekretær. Daglig leder kan også ha en rekke andre titler. Selskapsrettlig har denne personen likevel rollen som daglig leder, uavhengig av hvilken stillingstittel selskapet bruker.
Gallia
I løpet av 200- og 100-tallet f.Kr. falt Gallia inn under romersk styre. Gallia Cisalpina ble erobret i år 203 f.Kr. og Gallia Narbonensis i 123 f.Kr. Gallia ble invadert av kimbrere, en germansk stamme, og teutonere, en annen germansk stamme, etter 120 f.Kr., men som ble slått tilbake av romerske styrker i 101 f.Kr. Julius Cæsar greide til sist å underkaste de gjenværende delene av Gallia i hans krigstokt i tiden 58 til 51 f.Kr. Romersk kontroll over Gallia varte i fem århundrer inntil den siste romerske utbryterstat, besittelsen Syagrius (eller Soissons), falt for frankerne i år 486 e.Kr. I løpet av den romerske epoken hadde den galliske kulturen blitt blandet til en gallo-romersk kultur og gallisk språk var sannsynligvis utdødd ved 500-tallet.
Perikles
Perikles (født cirka 495 f.Kr., død i september 429 f.Kr., gresk: Περικλῆς, «omgitt av ære») var en fremtredende og innflytelsesrik statsmann, taler og general i Athens gullalder (mellom perserkrigene og Peloponneskrigen). Han var etterkommer av alkmaionidene på morssiden.
Gallia
Navn
Navnene Gallia og Galatia er av usikker opprinnelse, enten fra et tidligere stammenavn, eller et eksonym. Birkhan (1997) betraktet et rotord *g(h)al- "mektig" (urindoeuropeiske *gelh, godt attestert i keltisk og med slektskap i baltisk-slavisk), men spekulerer på om navnet også kan ha blitt tatt fra en elv med navnet Gallos, sammenlignbar med navnene Volcæ og Sequani, som er sannsynligvis avledet fra hydronymer. Det har også vært forsøk på å spore Keltoi og Galatai til felles opprinnelse. Det er mest sannsynligvis at disse begrepene har sin opprinnelse fra mindre stammer, *Kel-to og/eller Gal(a)-to-, som var de tidligste galliske stammene som kom i kontakt med den romerske verden, men som siden har forsvunnet eller oppgått i andre stammer uten å etterlate seg spor i de historiske nedtegnelsene.
Perikles
Perikles hadde så stor innflytelse på athensk samfunn at Thukydid, hans samtidige historiker, hyllet ham som «Athens første borger.» Perikles gjorde om det athenske sjøforbundet til et athensk rike, og ledet sine landsmenn i de to første årene av Peloponneserkrigen. Perioden da han ledet Athen, omtrent fra 461 f.Kr. til 429 f.Kr., er kjent som «Perikles' tidsalder», dog dette uttrykket i noen tilfeller også inkluderer år så tidlig som perserkrigene og så sent som starten av neste århundre.
Gallia
Navn
Den jødiske historikeren Josefus hevdet at gallere nedstammet fra Gomer, en sønnesønn av Noah. Hellenistisk etiologi forbinder navnet med Galatia (først attestert av Timaeus av Tauromenion på 300-tallet f.Kr.) og det ble foreslått at sammenslutning var inspirert av gallernes «melkehvite» hudfarge (γάλα, gala, «melk»), gresk Γαλάται, Galatai, Galatæ.
Engelske Gaul og franske Gaule, Gaulois, er ikke beslektet til latinske Gallia og Galli til tross for den ytre likhet. De er heller avledet fra det germanske begrepet walha, «fremmed», «romersk person», et eksonym gitt av germansktalende til keltisktalende, sannsynligvis via en latinisering av frankiske *Walholant «Gaul», bokstavelig «landet til de fremmede/romere», (noe som gjør begrepene waliser og wallachia delvis beslektet), det vanlige ordet for ikkegermanere, det vil si samlegruppen av keltisktalende og latinsktalende.
Perikles
Perikles støttet kunst og litteratur; dette er en stor grunn til at Athen blir ansett som utdannings- og kultursenteret i Antikkens Hellas. Han startet et ambisiøst prosjekt som bygde mesteparten av de fortsatt overlevende byggverkene på Akropolis (inkludert Parthenon). Dette programmet gjorde byen vakrere, viste dens glans, og satte folket i arbeid. Perikles fostret også athensk demokrati til den grad at enkelte kritikere kaller ham en populist.
Gallia
Navn
Navnet Gaul er tidvis feilaktig knyttet til det etniske navnet Gael, noe som er avledet fra gammelirske Goidel (lånt i seg selv på 600-tallet fra urwalisisk Guoidel, stavet Gwyddel på mellomwalisisk og moderne walisisk, er sannsynligvis avledet fra et brytonisk rotord *Wēdelos i den bokstavelige meningen «skogmann», «villmann») navnet er således ikke beslektet. På den andre siden, det irske ordet gall hadde opprinnelig betydningen «en galler», det vil si en som kom fra Gallia, men ble senere utvidet til å bety en hvilken som helst fremmed, og ble deretter en generell betegnelse på norrøne vikinger, og senere igjen av normannere. Ordet gael og gall er tidvis benyttet sammen som kontrast, eksempelvis i boken Cogad Gáedel re Gallaib fra 1100-tallet.
Perikles
Han giftet seg med Aspasia cirka 445 f.Kr.
Gallia
Historie
Den romerske prokonsul og general Julius Cæsar invaderte Galla med sin hær i 58 f.Kr. Den offisielle årsaken var støtte Romas allierte mot den migrerende stammen helvetikere. Med støtte fra ulike galliske stammer klarte Cæsar og den romerske hæren underlegge seg nær hele Gallia. Selv om gallerne var militært like sterke som romerne, var de indre motsetningene mellom de ulike stammene nok til at Cæsars disiplinerte hær greide å nedkjempe all motstand. Den galliske lederen Vercingetorix’ forsøk på å forene gallerne til felles motstand mot den romerske invasjonen kom altfor sent. Cæsar ble nær utmanøvrert av Vercingetorix i beleiringen av Gergorvia, en befestet by midt i Gallia, og Cæsars allianser med mange galliske stammer brøt sammen. I det avgjørende slaget ved Alesia i 52 f.Kr. ble gallerne nedkjempet. Det ble også det siste store slaget mellom gallerne og romerne og var vendepunktet i gallerkrigene. Slaget innebar også en slutt på den galliske dominansen i områdene som i dag er Frankrike, Belgia, Sveits og nordlige Italia. Hendelsene ved Alesia har blitt beskrevet av flere samtidige skribenter, men mest kjent er Cæsars egne i Commentarii de Bello Gallico. Etter den romerske seieren ble hele Gallia underkastet romersk herredømme og ble en romersk provins.
Perikles
Tidlig liv
Perikles ble født rundt 495 f.Kr. i demen Kholargos. Han var sønn av politikeren Xanthippos, som til tross for å ha blitt ostrakisert i 485/4 f.Kr., vendte tilbake til Athen bare fem år etter for å lede den athenske kontingenten i slaget ved Mykale til seier. Perikles mor, Agariste, tilhørte den mektige og kontroversielle slekten Alkmaionidene, og hennes familiære bånd spilte en avgjørende rolle i å starte Xanthippos politiske karriere. Agariste var oldebarnet til tyrannen Kleisthenes av Sykion og niesen til den athenske reformatoren Kleisthenes. Ifølge historikerne Herodot og Plutark drømte Agariste at hun fødte en løve noen dager før Perikles fødsel. Løven kan bli tolket som et tradisjonelt tegn på storhet, men anekdoten kan også peke til Perikles uvanlig store hode, en skavanke hans samtidige komikere ofte pekte ut. (Plutark hevder at dette var grunnen til at Perikles alltid ble avbildet med hjelm på hodet, men hjelmen var faktisk et symbol på hans stilling som strategos).
Gallia
Historie
Det er vanskelig å gi nøyaktige tall, men det er antatt at minst en million (antagelig 1 av 5 gallere) døde, ytterligere en million ble gjort til slaver, 300 stammer ble underkastet og rundt 800 byer ble ødelagt. Eksempelvis ble det hevdet at byen Avaricum (Bourges) hadde 40 000 innbyggere, og Cæsar beordret dem henrettet. Kun 800 skal ha overlevd. I løpet av Cæsars krig mot helvetikere skal rundt regnet 60 prosent ha blitt drept og ytterligere 20 prosent lagt i slaveri, i henhold til hans egne beregninger, men slik tall kan være preget av store overdrivelser.
Perikles
Tidlig liv
Perikles tidlige år var stille. Han var en innadvent ung mann som unngikk å vise seg i offentlighet, og som foretrakk å fokusere på studiene sine.
Hans velstående familie sørget for at han ble grundig skolert. Han lærte musikk av datidens mestre (Damon eller Pythokleides kan ha vært lærerne hans) og han blir ansett som å være den første politikeren som mente filosofi var viktig. Han møtte filosofer som Protagoras, Zenon fra Elea, og Anaxagoras. Særlig sistnevnte ble en nær venn som hadde stor påvirkning på Perikles. Perikles tankemåte og retoriske karisma kan ha vært produkter av filosofens vektlegging av følelsesmessig ro og skeptiskhet til guddommelige fenomener. Hans ro og selvkontroll blir også sett på som produkter av Anaxagoras påvirkning.
Gallia
Historie
Fra 200-tallet e.Kr. førte streiftokt og angrep fra germanske stammer i nord til slutten på denne epoken. Fram til 400-tallet var Gallia utsatt for gjentatte angrep av germanere, særlig frankere. Det galliske rike (latin: Imperium Galliarum), bestående av områdene i Germania, Gallia, Britannia og kortvarig også Hispania, brøt ut av Romerriket i tiden 260 til 274. Det oppsto kortvarig i kjølvannet av krisen på 200-tallet, i en periode da Romerriket var på sammenbruddets rand. Det ble opprettet av Postumus i 260 etter barbarinvasjoner og politisk uro og ustabilitet i Roma. Etter at Postumus ble myrdet i 268 tapte riket mye av sine områder, men fortsatte videre under en rekke keisere og usurpatorer. Hovedstaden var Colonia Agrippinensis, dagens Köln. Riket ble gjenerobret av den romerske keiseren Aurelian etter slaget ved Châlons i 274. Fra 406 kom nye germanske stammer, særlig vandalene, og herjet Gallia. Vestgotere, i navnet allierte med romerne, bosatte seg i det området som i dag er Aquitaine. De samarbeidet med den romerske generalen Flavius Aetius i slaget ved Chalons i 451 i å beseire hunerne. Ved 478 hadde vestgoterne også underlagt seg Gallia Narbonensis. I mellomtiden hadde frankerne tatt over nordlige Gallia, og alamannerne og burgunderne bosatt seg i øst.
Perikles
Tidlig politisk karriere og ostrakismen av Kimon
Våren 472 presenterte Perikles Persai av Aiskhylos under dionysia som liturgies og demonstrerte dermed at han var en av de rikeste mennene i Athen. Simon Hornblower har hevdet at Perikles' valg av dette skuespillet som presenterer et nostalgisk bilde av Themistokles' berømte seier i slaget ved Salamis, viser at den unge politikeren støttet Themistokles mot sin politiske motstander Kimon. Det var Kimons fraksjon som lyktes i å få sendt Themistokles i eksil kort tid etterpå.
Gallia
Historie
Som følge av frankernes seier i slaget ved Soissons i 486 ble det siste romerske området i Gallia ble erobret av Klodvig, frankernes konge. Gallia unntatt Septimania kom inn under det frankiske merovingernes dynasti og ble de første kongene av Frankrike. Gallo-romersk kultur fortsatte i områdene Gallia Narbonensis som utviklet seg til områdene Oksitania, Gallia Cisalpina («Gallia på denne siden av Alpene») og i mindre grad Aquitania. Det tidligere romerske nordlige Gallia, straks det ble besatt av frankere, utviklet sin merovingske kultur. Romersk dagligliv, sentrert rundt offentlige hendelser og kulturelt ansvar for det urbane livet i res publica og det tidvis luksuriøse livet det rurale villasystemet vedvarte lengre i de gallo-romerske områdene hvor vestgoterne i stor grad opprettholdt status quo tidlig på 400-tallet. Gallo-romersk språk vedvarte i nordøst i Silva Carbonaria som utgjorde en effektiv kulturell grense med frankere i nord og øst, og i nordvest i de nedre dalstrøkene av elven Loire hvor gallo-romersk kultur vokste sammen med frankisk kultur i en by som Tours, og bevitnet i en person som den gallo-romerske biskop og historiker Gregorius av Tours.
I populærkulturen
Tegneseriefigurene Asterix og Obelix er framstilt som gallere, den eneste landsbyen som ikke ble erobret av Cæsar og romerne.
Perikles
Tidlig politisk karriere og ostrakismen av Kimon
Perikles var i 463 den førende anklageren til Kimon, lederen for den konservative fraksjonen som ble anklaget for å forsømme Athens vitale interesser i Makedonia. Kimon ble frikjent, men denne konfrontasjonen beviste at Perikles' viktigste politiske motstander var sårbar.
Lionel Giles
Lionel Giles (født 29. desember 1875 i Sutton i Surrey i Storbritannia, død 22. januar 1958 i St. Albans) var en britisk sinolog. Han var sønn av diplomaten og sinologen Herbert Allen Giles.
Perikles
Tidlig politisk karriere og ostrakismen av Kimon
Navnet på drabantbyen dateres til antikkens Athen, men den antikke demen Kholargos som tilhørte stammen Akamantis, var nær dagens Kamatero eller Peristeri. Rundt 462–461 bestemte lederskapet for det demokratiske partiet seg for at det var på tide å begrense Areopagos' makt. Areopagos var et tradisjonelt råd som var kontrollert av det athenske aristokratiet og som en gang hadde vært det mektigste rådet i staten. Lederen for partiet og mentor til Perikles, Efialtes, foreslo en skarp redusering av Areopagos' makt. Ekklesiaen (den athenske forsamlingen) adopterte Efialtes' forslag uten sterk motstand. Denne reformen signaliserte inngangen til en ny epoke av «radikalt demokrati». Det demokratiske partiet ble gradvis dominerende i athensk politikk, og det virket som Perikles var villig til å følge en populistisk politikk for å smigre offentligheten. Ifølge Aristoteles kan Perikles' holdning forklares ved det faktum at hans fremste politiske motstander, Kimon, var rik og generøs og kunne sikre seg støtte i folket ved å øse ut av sin personlige formue. Historikeren Loren J. Samons II hevder derimot at Perikles hadde nok ressurser til å markere seg politiske gjennom private midler, dersom han hadde ønsket.
Lionel Giles
Bakgrunn
Lionel Giles var fjerde sønn av Herbert Giles og hans første hustru Catherine Fenn. Han ble utydannet privat i Belgia (Liège), Østerrike (Feldkirch) og Skottland (Aberdeen), og fortsatte med klassiske studier ved Wadham College i Oxford der han tok bakkalauretat i 1899.
Sinolog
Lionel Giles benyttet Wade-Giles-romaniseringsmetoden som særlig hans far hadde utviklet. Som mange andre engelske sinologer på viktoriansk og edvardiansk tid var han særlig interessert i kinesisk litteratur som ble behandlet som en gren av klassisk litteratur. Viktorianske sinologer bidro i særlig grad til studiet av problemer knyttet til den tekstlige overlevering av klassikerne. Det følgende sitat viser Giles' holdning til vanskene med å identifisere forfatterne av gamle verker som Lieh Tzu, Chuang Tzu og the Tao Te Ching: "The extent of the actual mischief done by this «Burning of the Books» has been greatly exaggerated. Still, the mere attempt at such a holocaust gave a fine chance to the scholars of the later Han dynasty (A.D. 25-221), who seem to have enjoyed nothing so much as forging, if not the whole, at any rate portions, of the works of ancient authors. Some one even produced a treatise under the name of Lieh Tzu, a philosopher mentioned by Chuang Tzu, not seeing that the individual in question was a creation of Chuang Tzu's brain!"
Saksofonkvartett
En saksofonkvartett er enten et kammermusikkensemble som består av fire saksofoner, som regel en sopransaksofon, en altsaksofon, en tenorsaksofon og en barytonsaksofon; eller ett musikkstykke som er skrevet for et slikt ensemble.
Lionel Giles
Sinolog
Han var custos for Department of Oriental printed Books and Manuscripts i British Museum i London.
Perikles
Tidlig politisk karriere og ostrakismen av Kimon
Perikles oppnådde i 461 å politisk eliminere sin formidable motstander gjennom ostrakisme. Anklagen var at Kimon hadde forrådt sin by ved å oppføre seg som venn av Sparta. Selv etter at Kimon ble sendt i eksil, fortsatte Perikles å fremme populistisk sosialpolitikk. Han foreslo først et dekret som lot de fattige se teater uten å måtte betale. Staten skulle dekke deres inngangsbillett. Med andre dekreter senket kravet til eiendom som lå til grunn for å kunne bli arkont i 458–457 og innførte generøs betaling for alle borgere som måtte tjene i juryen i Heliaia, høyesteretten i Athen, en gang rett etter 454. Men hans mest kontroversielle tiltak, var en lov i 451 som begrenset athensk borgerskap til de med athensk avstamning på begge sider.
Saksofonkvartett
Saksofonkvartetten er bygd opp på nesten samme måte som et firstemt kor. Altså en sopranstemme, en altstemme, en tenorstemme og en barytonstemme (i kor er det ofte en basstemme i stedet). Kvartetten kan også minne litt om en strykekvartett. En del av saksofonkvartett-musikken er traskriberte strykekvartetter, i alle fall på lavere nivå.
Lionel Giles
Sinolog
Lionel Giles oversatte til engelsk viktige kinesiske verker som Sunzi bingfa, Daodejing, Liezi, Mengzi, Lunyu og mange andre.
Saksofonkvartett
Kjente kvartetter er Rashèr-kvartetten, Mule-kvartetten og i Norge, Concentus. I Norge har man egentlig flere unge saksofonkvartetter enn profesjonelle. De mest kjente stykkene som er skrevet for saksofonkvartett er Premier Quatour, op. 57 av Jean-Baptiste Singelèe, Quatour av Alexander Glazunov og kanskje Quatour/Concertino av Pierre-Max Dubois.
Sopransaksofon
Sopranen er en av de minste instrumentene i saksofonfamilien. Den er stemt i B(samme som trompeter og klarinetter) og ligger en oktav lysere enn en tenorsaksofon, spiller i G-nøkkel. Det finnes både bøyde og rette modeller, men i kvartett er de rette mest vanlig. Dette er pga. at disse ofte har en annerledes klang og er lettere å intonere/stemme. Sopranen spiller den lyseste stemmen i kvartetten og har ofte mest melodi. Toneomfanget (i B) er fra lille B (under notesystemet) til trestrøken F#, men kan også spille ennå lysere. Sopranen er ikke det minste instrumentet i saksofonfamilien, det lages også Sopraninosaksofoner.
Perikles
Tidlig politisk karriere og ostrakismen av Kimon
Slike tiltak fikk Perikles' kritikere til å regne ham som ansvarlig for den gradvis utartingen av det athenske demokratiet. Konstantine Paparrigopoulos, en betydelig moderne gresk historiker, hevder at Perikles forsøkte å ekspandere og stabilisere alle demokratiske institusjoner. Han innførte lovgivning som gav de lavere klassene tilgang til det politiske systemet og de offentlige embetene. Tidligere hadde de vært utestengt fra disse på grunn av begrensede midler eller enkel avstamning. Perikles trodde ifølge Samons at det var nødvendig å heve befolkningen som han så på som en ubrukt ressurs til athensk makt og det avgjørende elementet i athensk militær dominans. Flåten, ryggraden til athensk makt siden Themistokles dager, var for eksempel bemannet nesten fullstendig av medlemmer fra de lavere klassene.
Lionel Giles
Sinolog
Av stor verdi er hans indeks til den store kinesiske encyklopedi Qinding gujin tushu jicheng (欽定古今圖書集成). Dessuten forfattet han en beskrivende katalog over British Museums bestand av manuskripter fra Dunhuang.
Saksofonkvartett
Altsaksofon
Alten sammen med tenoren den mest kjente og brukte saksofonen. Nesten alle solokonserter o.l. er skrevet for altsaksofon. Alten er stemt i Eb/Ess og ligger altså en kvart dypere enn sopranen og en oktav lysere enn barytonen, spiller også i G-nøkkel. Alten spiller den nest lyseste stemmen i en kvartett. Har samme toneomfang som sopranen.
Tenorsaksofon
Tenoren er en av de mest kjente saksofonene, spesielt fra jazz og blues. Stemt i B, men en oktav dypere enn sopranen. Spiller også i G-nøkkel. Tenoren spiller den nest dypeste stemmen i kvartetten. Toneomfanget er det samme som alten og sopranen.
Barytonsaksofon
Barytonen er selve bassen i saksofonkvartetten. Den er også den største av de fire. Stemt i Eb/Ess og klinger en oktav dypere enn alten, spiller også i G-nøkkel. Toneomfanget er fra lille A til trestrøken F#, men man pleier ikke gå spille lenger enn trestrøken C, selv om det er mulig å komme noen oktaver lysere med litt trening.
Lionel Giles
Sinolog
Han forsatte å oversette kinesiske klassikere langt inn i alderdommen, og er blitt sitert av John Minford for å ha bekjent til en venn at han var «Taoist at heart, and I can well believe it, since he was fond of a quiet life, and was free of that extreme form of combative scholarship which seems to be the hall mark of most Sinologists.»
Saksofonkvartett
Barytonsaksofon
Barytonsaksofonen er ikke det største og dypeste instrumentet i saksofonfamilien. Det finnes også bass- og kontrabass-saksofoner.
Perikles
Tidlig politisk karriere og ostrakismen av Kimon
Kimon mente på den andre side at det ikke eksisterte ytterligere rom for demokratisk evolusjon. Han var sikker på at demokratiet hadde nådd sin høyde og at Perikles' reformer ledet til en stillstand av populisme. Ifølge Paparrigopoulos frikjente historien Kimon, siden Athen etter Perikles' død sank inn i en avgrunn av politisk uro og demagogi. Paparrigopoulos fastholder at en regresjon uten sidestykke på den tiden senket seg over byen, storheten forsvant som et resultat av Perikles' populistiske politikk. Ifølge en annen historiker, Justin Daniel King, dro folket nytte av radikalt demokrati individuelt, men det skadet staten. Donald Kagan mener at de demokratiske tiltakene Perikles satte i verk gav grunnlaget for en uangripelig politisk styrke. Kimon aksepterte til slutt det nye demokratiet og motsatte seg ikke borgerskapslovene etter at han kom tilbake fra eksil i 451.
Saksofonkvartett
Eksterne lenker
Noen saksofonkvartetter